Ē-mn̂g-im Sin Jī-tián

Ē-mn̂g-im Sin Jī-tián(Hàn-jī: 廈門音新字典), goân-bûn ti̍t-e̍k chòChìn-chiu, Chiang-chiu kap Formosa kok chiu ê Ē-mn̂g Pe̍h-ōe Jī-tián(Eng-gí:A Dictionary of Amoy Vernacular spoken throughout the prefectures of Chin-chiu, Chiang-chiu and Formosa),1913 nîtīTâi-lâmchhut-pán, iûSo͘-kat-lânTiúⁿ-ló Kàu-hōethoân-kàu-sūKam Ûi-lîmpian-siá ê chi̍t phō hâm-kàiChoân-chiu(Chìn-chiu),Chiang-chiukapTâi-oân(Formosa) kháu-im êBân-lâm-gúTâi-oân-ōejī-tián, sio̍k-chhengKam Jī-tián(甘字典). 2009 nî,Tâi-oân Kàu-hōe Kong-pò Siātiông-sin siu-tēng liáu-āu chài-pán, chheh-miâ kái chòKam Ûi-lîm Tâi-gú Jī-tián(甘為霖台語字典).
Kam Ûi-lîm (William Campbell) bo̍k-su tīSo͘-kat-lânêGlasgowchhut-sì. 30 hòe lâi-kàuTâi-oân, íTâi-lâmchò ki-tē khai-sí soan-kàu, chêng-āu 46 tang (1871 nî kàu 1917 nî), ùi lâm-pō͘ ê Pi-thâu (Hōng-soaⁿ) kàu pak-pō͘ êTām-chúi, tang-pō͘ kàuKat-má-lân, mā bat khì kòe gōa-tó êPhêⁿ-ô͘. I ē-hiáu kóngEng-gí,Tâi-oân-ōe,Ji̍t-pún-ōekapHô-lân-ōe.
Kam bo̍k-su tī jī-tián ê thâu-sū kóng: "Góa sì-cha̍p gōa nî chêng, kàu Tâi-oân ê sî, lóng bô chit-hō ê jī-tián, iā lóng bô chai-iáⁿ ê sian-siⁿ tī-leh; só͘-í góa kín lâi chhut-la̍t, tōa ǹg-bāng che jī-tián ōe pang-cho͘ chōe-chōe lâng bat jī chiah khah ōe hiáu chīn pún-hūn." Hia̍p-chō͘ Kam bo̍k-su chò pian-siu khang-khòe ê lâng ū Tâi-lâm Kàu-hōe ê ha̍k-sengLîm Kím-seng(林錦生) hū-chek tha̍k-im ki-chhó͘ ê pō͘-hūn, lūi-chi̍p kāng im bô kāng jī ê Hàn-jī; í-ki̍pTân Tōa-lô(陳大鑼) chiap-sio̍k hia̍p-cho͘ jī-tián kái-gī, chéng-pian kap kàu-chèng, hō͘ jī-tián tī 1913 nî sūn-lī chhut-pán.
Jī-tián khí-chho͘ siu-lio̍k io̍k 15,000 jī, Hàn-jī chú-iàu sī ùiKhong-hi Jī-tiánkapLūi-chi̍p Ngá-sio̍k-thong Si̍p-ngó͘-imsoán-chhut. Lēng-gōa koh chham-khó Se-iûⁿ-lâng só͘ siá ê Hàn-jī jī-tián kap tù-chok, chhin-chhiūⁿMá-lé-sùnêHôa-Eng Jī-tián(1824),Be̍h-to͘-suêHok-kiàn Hong-giân Jī-tián(1837),Ōe-sam-ùiêEng-Hôa Hun-ūn Choat-iàu(1856),Te̍k-lí-suêHôa-Eng Jī-tián(1892),Táⁿ-má-jīêĒ-mn̂g-im Jī-tián(1894),Kai-jōe-líêTiong-Se Jī-tián(1893) kapBe̍h-ka-ô͘êEng-Hā S-tián(1883) téng.
Im-hē sī chhái-chhú Chìn-chiu (Choân-chiu),Chiang-chiu,Tâi-oânsó͘ thong-hêng ê tē-hng khiuⁿ. Ū chham-khó Chiang-chiu êsi̍p-ngó͘-im, ín-iōng i só͘ lia̍t ê pún-jī kap hùn-iōng-jī. Tī Tâi-lâm pian-siu, in-ūi chō͘-chhiú sī Lîm Kím-seng kap Tân Tō-lô, só͘-í khah óa Tâi-lâm
chāi-tē ê khiuⁿ-kháu.
1913 nî chhut-pán, chho͘-pán iû Yokohama Hok-im Ìn-soat Tu-sek Hōe-siā ìn-soat, Tâi-lâmTâi-oân Kàu-hōe Kong-pò Siāhoat-hêng 1,000 chheh.1923 nî 7 goe̍h, tē-jī pán iûPa-khek-lébo̍k-su kàm-ìn, tī Yokohama ìn-soat ê sî tú-tio̍h 1923 nî 9 goe̍h chhe 1 êKoan-tang Tōa Tē-tāng, ìn hó-sè ê 1,500 pún choân-pō͘ sio-tiāu, chí-hó kái tīSiōng-háiSiong-bū Ìn-su Koán têng ìn 1,000 pún, tī 1924 nî 8 goe̍h hoat-hêng. 1933 nî 8 goe̍h koh-chài hoat-hêng tē-sì pán 3,000 pún.
Kui pún chheh chi̍t khai-sí siu-lio̍k iok 15,000 jī, tāi-seng cheng-pó͘ ê sin-jī tōa-pō͘-hūn sīhòa-ha̍k goân-sò͘, tùi kho-ha̍k siá-chok ū pang-cho͘. Bóe-á jī-tián it-ti̍t chài-pán, mā ū sió-kóa cheng-pó͘, chhin-chhiūⁿ "kán-siá jī ê tiah-iàu" kap "Hàn-jī ê bo̍k-lio̍k" téng. Chit pún chheh sī Tâi-oân chit-má siāng thong-hêng êPe̍h-ōe-jīsû-tián chi-it, kàu 1997 nî ûi-chí í-keng hoan-ìn 19 pán.
Tiān-náu phah-jī pâi-pán ê Kam Ûi-lîm Tâi-gú Jī-tián tī 2009 nî 3 goe̍h chhut-pán.
Ū im bô pún-jī, tiō ēng hùn-iōng-jī; nā-sī chhōe bô sek-ha̍p ê Hàn-jī, tiō tī im ê āu-piah oe̍h hoâiⁿ-sòaⁿ "-" lâi piáu-sī bô Hàn-jī. Chi̍t jī nā ū kúi-nā ê im, hit jī tiō ē tī kúi-nā ê só͘-chāi chhut-hiān, chhiūⁿ "目" chit jī ē chhut-hiān tī "ba̍k" kap "bo̍k"; "歌" chit jī ē chhut-hiān tī "ko" kap "koa".
Pian-pâi siōng, í tan-im-jī pian sêng, án jī-im iû A jī khí pâi-lia̍t; hām hit-tang-chūn ê Pe̍h-ōe-jī Sèng-keng kāng-khoán, ēng "ch" kap "ts" lâi khu-pia̍t 2 chióng kháu-im (chit-má Pe̍h-ōe-jī lóng siá chò "ch"); "ch" tī "e" kap "i" thâu-chêng, "ts" tī "a", "ng", "o", "o͘", "u" thâu-chêng (chhin-chhiūⁿ "十" siá "tsa̍p", "主" siá "tsú").
Ta̍k jī goân-chek-siōng chiàm chi̍t hâng, kán-tan siá chhut chù-kái kap iōng-hoat, hō͘ lâng bat-jī, thang chò sek-tòng ê èng-iōng. Jī-tián pō͘-hūn í-gōa koh ū hū-lio̍k, chhin-chhiūⁿ phó͘-thong tē-miâ kap lâng-miâ, Sèng-keng tē-miâ kap lâng-miâ,jī-sèⁿ, la̍k-cha̍p kah-chí kap kùi-cheh, jī-pō͘ téng-téng ê pió.